**Investeşte în oameni!**

FONDUL SOCIAL EUROPEAN

Proiect cofinanțat din Programul Operațional Sectorial pentru Dezvoltarea Resurselor Umane 2007 - 2013

Axa prioritară: 2 ”Corelarea învăţării pe tot parcursul vieţii cu piaţa muncii”

Domeniul major de intervenţie: 2.1 ”Tranziţia de la şcoală la viaţă activă”

Titlul proiectului: „Primii pași spre o carieră de succes”

Numărul de identificare al contractului: POSDRU/161/2.1/G/136467

Beneficiar: Universitatea POLITEHNICA din București

**California Psychological Inventory - instrument modern de evaluare comportamentală**

California Psychological Inventory este un instrument modern dezvoltat de Harrison G. Gough şi Pamela Bradley si care evaluează comunicarea socială și comportamentul interpersonal prin , estimarea reacției unui individ, adică ceea ce va spune sau ceea ce va face acesta, în condițiile impuse de IPC. In acelaşi timp IPC arată cum vor vedea și evalua acest individ ceilalți.

Inventarul contă ȋn 434 elemente de auto testare cu 18 scale, grupate în patru grupe de semnificaţii psihologice pe care subiecții trebuie să le completeze in 45-60 minute.

In prima grupă sunt sunt elementele prin care se urmăreşte modul ȋn care se manifestă în afirmarea personalității:

* dominanţa -caracterizează persoane puternice, cu spirit de iniţiativă, sigure de ele şi capabile să îi organizeze şi să îi conducă pe ceilalţi;
* capacitatea de statut- scala măsoară caracteristicile care favorizează ascensiunea persoanei şi obţinerea unui statut social înalt;
* Sociabilitatea- se referă la plăcerea de a intra în contact cu ceilalţi, încrederea în sine care se manifestă în schimburile sociale, capacitatea de a stabili relaţii empatice şi de a fi tolerant;
* prezenţa socială - se referă la persoane deschise care relaţionează bine la nivel social, au o abordare relaxată faţă de reguli şi constrângeri, dublată însă de un puternic sentiment al datoriei şi de o oarecare doză de conformism;
* acceptarea de sine- scala evaluează relaţia cu propria persoană, acceptarea de sine, capacitatea de a gândi şi de a acţiona independent a individului);
* sentimentul de bunăstare personală -itemii din această scală fac referire la negarea problemelor familiale majore, precum şi a unor stări de tensiune şi angoasă semnificative, la afirmarea încrederii în viitor şi în reuşita personală.

A doua grupă a Inventarului de Personalitate California cuprinde scale care se referă la opţiuni valorice şi la maturitatea de care dă dovadă individul în relaţiile cu ceilalţi:

* responsabilitatea- caracterizează persoane care abordează foarte serios obligaţiile care le revin sociale, profesionale, morale, familiale, valorizând datoria, verticalitatea şi refuzând orice fel de privilegiu personal;
* socializarea -se referă la gradul de maturitate atins de persoană în relaţiile sociale, la felul în care aceasta se raportează la ceilalţi, la onestitatea şi moralitatea de care dă dovadă în schimburile sociale;
* autocontrolul- scala măsoară nivelul de centrare pe sine a individului, precum şi eventuala impulsivitate şi agresivitate de care ar putea da dovadă în relaţiile cu ceilalţi;
* toleranţa -se manifestă tot în interrelaţie, referindu-se la gradul de permisivitate şi acceptare a celorlaţi ca persoane complete, cu calităţi şi defecte;
* impresia bună -defineşte persoane care acţionează în funcţie de reacţia semenilor la comportamentul lor, organizându-se şi funcţionând în scopul de a fi acceptaţi şi apreciaţi de ceilalţi);
* Comunalitatea- indică posibilitatea de încadrare a atitudinilor şi conduitei individului într-un model standard, într-o categorie cu trăsături specifice.

A treia grupă de scale a acestui inventar de personalitate este formată din trăsături care indică intensitatea motivaţiei şi potenţialul de realizare personală al persoanei. Scalele care fac parte din această grupă sunt următoarele:

* realizarea prin conformism (reflectă trebuinţa de realizare personală, decizia de pregătire şi formare continuă, planificarea riguroasă a sarcinilor, determinarea şi plăcerea de a se implica în acţiune);
* realizarea prin independenţă (măsoară interesul persoanei pentru situaţiile în care se solicită creativitate, o atitudine inovativă, independenţă în gândire şi acţiune; reflectă inclusiv interesul persoanei pentru o pregătire academică de nivel superior);
* eficienţa intelectuală -această scală pune în evidenţă interesul marcat al persoanei pentru valori intelectuale în detrimentul celor practice;

Indivizii cu un scor ridicat la această scală manifestă un interes crescut pentru activităţi de cercetare, au o viziune de ansamblu asupra lucrurilor, sunt capabili să facă planuri pe termen lung şi să le urmeze, se caracterizează prin flexibilitate, adaptabilitate, uneori o anumită doză de instabilitate.

A patra grupă a Inventarului de Personalitate California conţine itemi care măsoară modalităţi intelectuale capabili să definească un stil personal:

* înclinaţia psihologică -scala conţine itemi care indică potenţialul persoanei de a se concentra punctual pe o problemă, toleranţa la ambiguitate, implicarea în activităţi profesionale – mai cu seamă în cele de cercetare –, capacitatea de a sacrifica beneficiile imediate în beneficiul celor pe termen lung, atitudinea deschisă, tolerantă, empatică faţă de semeni;
* flexibilitatea -indică adaptabilitatea gândirii şi conduitei, caracterizând indivizi care refuză autoritatea şi atitudinile dogmatice, tolerează nesiguranţa şi ambiguitatea, sunt relaxaţi în viaţa de zi cu zi şi în activităţile profesionale, acest lucru neînsemnând că nu sunt implicaţi, serioşi, meticuloşi;
* feminitatea -itemii din această scală se referă la caracterul feminin sau masculin care caracterizează interesele subiectului – putând reflecta interese specifice unuia sau celuilalt dintre genuri –, emotivitatea versus dezinvoltura în relaţiile cu ceilalţi, atitudinea reţinută sau impulsivă în schimburile profesionale sau personale, interesul pentru aspecte legate de viaţa privată , publică, politică, socială.

Interpretarea rezultatelor testului CPI permite surprinderea unor aspecte care definesc subiectul aşa cum se manifestă el în viaţa de fiecare zi, putând oferi imaginea unei persoane vii, care trăieşte, se manifestă, alege, stabileşte relaţii cu ceilalţi.

Specialistul care interpretează datele poate stabili corelaţii între diversele scale, reuşind să contureze un profil coerent şi consistent al persoanei.

În activitatea de orientare profesională şi consiliere vocaţională, acest instrument se poate dovedi foarte util deoarece îi ajută pe beneficiari să acceadă la un nivel superior de autocunoaştere, prin semnalarea unor aspecte de profunzime referitoare la propriul comportament, la alegerile personale, la stabilirea valorilor şi implicarea în activităţi profesionale şi de cercetare

BiBliografie

1. Gough, H.G. (1987) California Psychological Inventory Administrator's Guide. Palo Alto, CA: Consulting Psychologists Press, Inc.
2. <http://www.statisticssolutions.com/california-psychological-inventory-cpi/>
3. Aiken, L.R. (2004) "Psychological Testing and Assessment." New York: Allyn and Bacon
4. MIHAELA MINULESCU, Chestionarele de personalitate în evaluarea psihologică, Ed. GAR ELL PUBLISHING HOUSE BUCUREŞTI 1996

**Expert comunicare**

**Alexandra BANU**